चंडीगढ़। स्पेशल इन्वेस्टिगेशन टीम(एसआईटी) बनती है केस की फोकस्ड जांच के लिए, तथ्य जुटाकर नतीजे पर पहुंचने के लिए। यहां पंजाब में इसका मतलब कुछ और ही है। 10 महीने के 5 हाईप्रोफाइल केसों में एसआईटी बनी। ऑर्बिट कांड, पेस्टीसाइड्स घोटाले जैसे मामलों में। लेकिन, एक भी केस में नतीजा नहीं निकला। अबोहर कांड भी अब एसआईटी के हवाले है। किस मामले में कहां तक पहुंची एसआईटी आइए जानते हैं...
किसी केस में एक-एक कर गवाह मुकर रहे, तो किसी में सबूत न मिलने पर बार-बार समय मांग रही पुलिस
1. खैहरा पर ड्रग्स स्मगलर से संबंध के आरोप
एसआईटी मार्च में: हाईकोर्ट के मांगने पर भी जवाब तक नहीं दे पा रही
बठिंडा रेंज के आईजी रहे पीएस उमरानंगल ने दावा किया था कि कांग्रेसी नेता सुखपाल खैहरा (अब आप में) स्मगलरों से जुड़े हैं। ये आरोप तब लगे, जब सरकार ड्रग्स के मुद्दे पर घिरी हुई थी। डीआईजी अमर सिंह चहल की अध्यक्षता में एसआईटी बनी। लेकिन, अब हाईकोर्ट में जबाव दायर करने के लिए बार-बार समय मांग रही है। (चहल कह रहे हैं कि मामला कोर्ट में है, इसलिए कुछ नहीं कहेंगे।)
2. मां-बेटी को ऑर्बिट बस से फेंकने का मामला
एसआईटी अप्रैल में: गवाह तो छोड़िए, लड़की का पिता भी पलट चुका है बयान से
मोगा में मां-बेटी को ऑर्बिट बस से फेंकने के बाद जब बादल परिवार के खिलाफ माहौल बना तो एसअाईटी बना दी गई। इसकी कमान भी चहल को दी। अब सारे गवाह एक-एक कर मुकर रहे हैं। घटना में मारी गई अर्शदीप का पिता अब कह रहा है कि उसकी बेटी और पत्नी उस बस में चढ़ी ही नहीं थीं।
(इस पर भी चहल कुछ नहीं कहना चाहते।)
3. पेस्टीसाइड्स स्कैम में मंत्री तोता सिंह का नाम
एसआईटी अक्टूबर में बनी: 50 से ज्यादा सुसाइड, जांच रिपोर्ट अब तक नहीं
नकली पेस्टीसाइड्स की वजह से बर्बाद हुई कपास के कारण 50 से ज्यादा किसान सुसाइड कर चुके हैं। कृषि विभाग के डायरेक्टर मंगल संधू जेल में हैं। मंत्री तोता सिंह पर आरोप लग रहे हैं, लेकिन एसआईटी की जांच अभी चल ही रही है। हाईकोर्ट तक पंजाब सरकार को सही तरीके से जांच करने की हिदायत जारी कर चुका है।
इसी तरह दो अन्य मामलों की भी रिपोर्ट्स नहीं
हेरोइन तस्करी के मामले में जून में चहल की ही अध्यक्षता में एसआईटी बनी। जून में ही अमृतसर पुलिस ने मुखविंदर का एनकाउंटर किया। फर्जी एनकाउंटर के आरोप लगे तो एसआईटी बना दी। दोनों ही मामलों में अब तक रिपोर्ट नहीं।
विरसा सिंह बलटोहा, सीनियर नेता अकाली दल
सवाल: एसआईटी सही व तेज जांच के लिए बनती है। यहां तो एक भी रिपोर्ट नहीं आई। क्यों?
-एसआईटी की रिपोर्ट्स आती रहती हैं।
सवाल: आॅर्बिट कांड ही देख लीजिए, सारे गवाह एक-एक कर मुकर गए। एसआईटी पर ही सवाल उठ रहे हैं।
-कोई कोर्ट में जाकर मुकर जाता है तो हम क्या कर सकते हैं।
सवाल: पेस्टीसाइड्स स्कैम की वजह से 50 से ज्यादा किसान खुदकुशी कर चुके हैं। आरोपी डायरेक्टर मंगल सिंह कह रहे हैं कि सब कुछ मंत्री तोता सिंह के इशारे पर हुआ।
-अगर तोता सिंह दोषी हाेंगे तो उन्हें भी नहीं बक्शा जाएगा। आज कल तो कुछ छिपाया नहीं जा सकता।
सवाल: खैहरा पर लगे आरोपों की जांच के लिए भी एसआईटी बनाई थी। अब वह हाईकोर्ट से बार-बार समय मांग रही है। सबूत है तो दे क्यों नहीं देते?
-मेरे पास अपडेट नहीं है। लेकिन, मैं ये कह रहा हूं कि खैहरा स्मगलर को बचाने के लिए फोन कर रहे थे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva